Ha основу члана 31. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

о измени Уредбе о оснивању Авио-службе Владе

Члан1.

У Уредби о оснивању Авио-службе Владе („Службени гласник PC”, број 51/06), члан 2. мења се и гласи:

„Члан 2

Авио-служба Владе обавља послове који се односе на превоз државним ваздухопловима у домаћем и међународном цивилном саобраћају за потребе Народне скупштине, председника Републике, Владе и високих државних делегација.

Поред послова из става 1. овог члана, Авио-служба Владе обавља и хуманитарне и друге некомерцијалне летове када то налажу потребе државе, уз одобрење Генералног секретара Владе (превоз хуманитарне помоћи, хитан медицински превоз, превоз дипломатских пошиљки и др.).

Авио-служба Владе обавља послове земаљског прихвата и отпреме државних ваздухоплова, одржавање маневарских површина и објеката и друге инфраструктуре чији је корисник”.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-7737/2025-1

У Београду, 24. јула 2025. године

В Л А Д А

|  |  |
| --- | --- |
|  | ПРЕДСЕДНИК  проф. др Ђуро Мацут |